Десислав Начков
Прозорче светещо

chitanka.info

Прозорче светещо

в тъмата кретаща,

стаило тайната

на нощ разкаяна.

Дали зад себе си

ти криеш трепети,

или в безлуние

мълвиш безумия?

Дали в сумрака си

плетеш очаквания,

или си скътало

тъга размътена?

Прозорче светещо

в тъмата кретаща;

разкрий ми тайната,

оназ — незнайната.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.